La Sala d’Exposicions de la Casa de Cultura obri a les creacions dels guanyadors del XXXVIII Concurs Nacional de Pintura “El Piló”
2025-07-24

Un any més, la Sala d’Exposicions de la Casa de Cultura de Burjassot albergarà una de les exposicions més emotives i destacades de l’any, la qual arriba de la mà de l’Entitat Cultural Valenciana “El Piló”.

Com és habitual, l’entitat burjassotera portarà a la Casa de Cultura les obres dels guanyadors del XXXVIII Concurs Nacional de Pintura “El Piló”, que va tindre lloc l’any passat. La inauguració serà el dilluns 4 de novembre a les 19.30 hores i es podrà visitar, en l’horari habitual de la Casa de Cultura, fins al 22 de novembre.

Així, es podran contemplar les creacions d’Araceli Gonzalo Cacho, guanyadora del Premi “El Piló”, amb la seua obra “Atardecer”; les de Bali Tomás Ibáñez, guanyador del Premi “Barat Novella”, amb “Natura morta” i les de Mercedes Balaguer Mitjans, guanyadora del Premi “Ciutat de Burjassot” amb la seua creació “El aro”.